
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων όρων αρτιότητας και όρων και περιορισμών 

δόμησης του οικισμού Αργυρός Επαρχίας Πατρών. 1 

Καθορισμός ορίων, και όροον και περιορισμών δόμησης και κατηγοριο- 
ποίηση του οικισμού α) Αφράτι κοινότητας Αφρατίου του Ν. Εύ¬ 
βοιας.;. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθμ, X. 5915 (1) 

Καθορισμός ορίων όρων αρτιότητας και όρων και περιορισμών δόμησης 
τ§υ οικισμού Αργυρός Επαρχίας Πατρών. 

Ο ΝΟΜΑΡΧΗΣ ΑΧΑΪΑΣ 
’ Εχοντας υπόψη: 

1ι Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης. 

2. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοιχτών 
πόλεων, που αφορούν τον προσδιορισμό των ορίων του υπόψη οικισμού. 

3. Τα δελτία αρχιτεκτονικής αναγνώρισης του οικισμού που συμπλη¬ 
ρώθηκαν από τους προαναφερόμενους μελετητές κατά τις υποδείξεις 
των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Την με αρ. 6/21/5/1986 γνωμοδότηση του Συμβουλίου ΧΟΠ του 
Νομού. 

6. Τις με αρ. 45/85 και 5/12.8.85 αποφάσεις του Κοινοτικού 
Συμβουλίου Αργυράς Πάτρας, αποφασίζουμε: 

1. Κατατάσσουμε τον οικισμό Αργυρά Πάτρας Ν. Αχοάας στις παρακάτω 
κατηγορίες. 

α) Μη περιαστικός, μη παραλιακός, μη τουριστικός (Α3). 

β) Αδιάφορος (Β3). 

γ) Συνεκτικός (Δ1). 

δ) Στάσιμος (Γ2). 

ε) Μεσαίος (Ε2). 

2. Καθορίζουμε τα όρια του οικισμού Αργυρά Πάτρας του Ν. Αχαιός 
με στοιχεία όπως αυτά φαίνονται στα συνοδευτικά της παρούσας σχεδια¬ 


γράμματα σε κλ. 1:5000 που αποτελούν αναπόσπαστα μέρη της απόφα¬ 
σης αυτής και συντάχθηκαν βάσει στοιχείων και επί τόπου ελέγχου. 

3. Καθορίζουμε τους ακόλουθους Γενικούς και ειδικούς όρους και περιορι¬ 
σμούς δόμησης. 

Α. Γενικοί όροι δόμησης. 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. 181Δ/3.5.1985 και για τον οικισμό 
Αργυρά Πάτριας αρτιότητα γηπέδου 500μ 2 . 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν, στις 3.5.1985 ημέρα 
Δημοσίευσης του από 24.4. 1985 Δ/τος. 

Β. Ειδικοί όροι δόμησης. 

Για τον οικισμό αυτόν επιβάλλονται υποχρεωτικά ειδικοί όροι δόμησης 
που αναγράφονται στην καρτέλα που συνοδεύει την παρούσα και που είναι 
οι εξής: 

α) Επικάλυψη με στέγη τετράριχη με πλάκες πέτρινες ή βυζαντινά 
κεραμίδια χρώματος γκρι ή ώχρας (ή κόκκινα εν ελλείψει ώχρας). 

β) Όλες οι όψεις του κτιρίου πέτρινες. 

γ) Ανοιχτοί εξώστες ξύλινοι σε θέση που φαίνονται στο συνημμένο 
δελτίο αναγνώρισης του οικισμού. 

δ) Στηθαία ξύλινα. 

ε) Εξωτερικά ανοίγματα σε αναλογία όψεων ισογείου 20% όψεων 
ορόφου 25%-30% με πρέκι πέτρινες ή ξύλινες στις μορφές που 
φαίνονται στο δελτίο αναγνώρισης. 

στ) Εξωτερικά κουφώματα ξύλινα καρφωτά με καΐτια. 

4. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων κοινοχρήστων χώρων 
και η δημιουργία νέων κοινοχρήστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Διάταγμα της 24.4.1985 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού που 
την συνοδεύει να δημοσιευθεί στην Εφημερίδα της Κυβερνήσεως. 

"Πάτρα, 22 Μαΐου 1986 
Ο Νομάρχης 
ΔΗΜ. ΠΑΝΤΑΖΗΣ 

Αριθ. Α.Π. 4482/ΕΠΑ 748 (2) 

Καθορισμός ορίων, και όρων και περιορισμών δόμησης και κατηγοριοποί- 

ηση του οικισμού α) Αφράτι κοινότητας Αφρατΐου του Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
' Εχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181Δ/3.5.85) 
«Περί τρόπου καθορισμού ορίων οικισμού της χώρας, κατηγορίες αυτών 
και καθορισμός όρων και περιορισμών δόμησης». 

•2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των οριών των υπόψη οικισμών. 

\ 3. Τα δελτία αρχιτεκτονικής αναγνώρισης των οικισμών που συ¬ 

μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

5. Τις υπ’ αρ. α) 49/4.9.85 και β) 6/31.1.1986 αποφάσεις του 
Κοινοτικού Συμβουλίου Αφρατΐου. 

6. Την με αριθ. πρωτ. 10658/ΕΠΑ 2848/23.10.85 εισήγηση 
ΤΠ και ΠΕ πρός το ΣΧΟΠ Ν. Εύβοιας. 

7. Την υπ’ αρ. 9η γνωμοδότηση του 51ου/85 πρακτικού του ΣΧΟΠ 
του Νομού. 

8. Το υπ’ αρ. Ζ/899/4.4.85 έγγραφο Δασαρχείου Χαλκίδας. 

9. Την με αρ. πρωτ. 3706/ΕΠΑ 601/23.4.86 εισήγηση ΤΠ και 
ΠΕ προς το ΣΧΟΠ Ν.ΕΥΒΟΙΑΣ. 

10. Την υπ’ αριθ. 5η γνωμοδότηση του 15ου/86 πρακτικού του 
ΣΧΟΠ του Νομού, αποφασίζουμε: 

I. Κατατάσσουμε τον οικισμό α) Αφράτι σύμφωνα με το άρθρο 2 του 
από 24.4.85 Π.Δ/τος (ΦΕΚ 181Δ/3.5.85) στις παρακάτω κατηγορίες. 

α) «ΑΦΡΑΤΙ» Αδιάφορος, Δυναμικός, Διάσπαρτος και Μεγάλος οικισμός. 

11. Καθορίζουμε τα όρια του οικισμού α) Αφράτι του Ν. ΕΥΒΟΙΑΣ 
με στοιχεία για τον α) ΑΦΡΑΤΙ:(1, 2, 3, 4, 5, 6, 7, 8, 9, 10, 1) 
όπως αυτά φαίνονται στα συνοδευτικά της παρούσας σχεδιαγράμματα 
σε κλίμ. 1:5.000, που έχουν θεωρηθεί από την Προϊσταμένη του ΤΠ 


& ΠΕ και που αποτελούν αναπόσπαστα μέρη της απόφασης αυτής και 
συντάχθηκαν βάσει στοιχείων χαρτών και επι τόπου ελέγχου. 

III. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α’. Γενικοί όροι Δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ181/Δ/3.5.85 και για τον οικι¬ 
σμό Αφράτι αρτιότητα γηπέδου 300 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα 
Δημοσίευσης του από 24.4.85 Δ/τος. 

Β'. Ειδικοί όροι Δόμησης 

Για τον οικισμό Αφράτι τους ειδικούς όρους δόμησης που αναγράφο¬ 
νται στην καρτέλα, που συνοδεύει την παρούσα, κάθε φορά. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το ΤΠ & ΠΕ της Νομαρχίας ώστε να εξασφαλίζεται 
η συνέχεια των υπαρχόντων Κοινόχρηστων χώρων και η δημιουργία 
νέων Κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων τού οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 (ΦΕΚ 
181Δ/3.5.85). 

Η απόφαση αυτή, με το σχεδιάγραμμα οριοθέτησης του οικισμού, 
καθώς και τις καρτέλες των ειδικών όρων δόμησης που την συνοδεύει, 
να δημοσιευθεί στην Εφημερίδα της Κυβερνήσεως. 

Χαλκίδα, 30 Απριλίου 1986 

Ο Νομάρχης 
ΕΥΤ. ΚΟΝΤΟΜΑΡΗΣ 

